ΑΠΟΦΑΣΕΙΣ
Αριθμ. 673/23-04-2018
Επανίδρυση Προγράμματος Μεταπτυχιακών
Σπουδών του Τμήματος Γερμανικής Γλώσσας και
Φιλολογίας του Εθνικού και Καποδιστριακού Πανεπιστημίου Αθηνών με τίτλο «Γερμανική Φιλο-
λογία: Θεωρία - Εφαρμογές»(German Philology:
Theory and Applications).
Η ΣΥΓΚΛΗΤΟΣ ΤΟΥ ΕΘΝΙΚΟΥ
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. τις διατάξεις του ν.  4485/2017 «Οργάνωση και
Λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (ΦΕΚ Α’ 114), και ειδικότερα
τα άρθρα 30 έως και 37, 45 και 85,
2. τις παραγράφους 7 και 8 του άρθρου 19 του
ν. 4521/2018 (ΦΕΚ Α’38) «Ίδρυση Πανεπιστημίου Δυτικής Αττικής και άλλες διατάξεις»,
3. την υπ’ αριθμ. 163204/Ζ1/29-9-2017 Εγκύκλιο του
Υπουργείου Παιδείας, Έρευνας και Θρησκευμάτων,
4. την υπ’ αριθμ. 216772/Ζ1/8-12-2017 Υπουργική
Απόφαση (ΦΕΚ 4334/12-12-2017, τ. Β’) με τίτλο «Τρόπος
κατάρτισης του αναλυτικού προϋπολογισμού λειτουργίας και της έκθεσης βιωσιμότητας των Προγραμμάτων
Μεταπτυχιακών Σπουδών»,
5. τις διατάξεις του ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση
των ανωτάτων εκπαιδευτικών ιδρυμάτων (ΦΕΚ Α’ 195),
όπως τροποποιήθηκαν και ισχύουν,
6. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ Α’ 83), όπως τροποποιήθηκαν και ισχύουν,
7. το π.δ. 85/31-5-2013 (ΦΕΚ Α’ 124) «Ίδρυση, μετονομασία, ανασυγκρότηση Σχολών και ίδρυση Τμήματος
στο Εθνικό και Καποδιστριακό Πανεπιστήμιο Αθηνών»,
8. τις διατάξεις του ν.  3374/2005 και ιδίως τα άρθρα 14
και 15 (ΦΕΚ 189, τ.Α’, 02-08-2005) «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» όπως τροποποιήθηκε και ισχύει,
9. το ΦΕΚ ίδρυσης ΥΑ42924/Β7/02-05-2006 (ΦΕΚ 592
τ.Β’) και τροποποίησης ΥΑ 175415/Β7/29-10-2014
(ΦΕΚ 3044 τ.B΄/11-11-2014) του ΠΜΣ,
10. το απόσπασμα πρακτικού της Συνέλευσης του Τμήματος Γερμανικής Γλώσσας και Φιλολογίας του ΕΚΠΑ
(συνεδρίαση 14/03/2018),
11. το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (3η συνεδρίαση 23-3-2018),
12. το απόσπασμα πρακτικού της Συγκλήτου του ΕΚΠΑ
(13η συνεδρίαση 4-4-2018),
13. το γεγονός ότι με την παρούσα δεν προκαλείται
δαπάνη εις βάρους του κρατικού προϋπολογισμού, αποφασίζουμε:
Την επανίδρυση και λειτουργία Προγράμματος Μεταπτυχιακών Σπουδών του Τμήματος Γερμανικής Γλώσσας
και Φιλολογίας του ΕΚΠΑ, με τίτλο «Γερμανική Φιλολογία:
Θεωρία -Εφαρμογές», από το ακαδημαϊκό έτος 20182019, ως ακολούθως:
Άρθρο 1
Γενικές διατάξεις
Το Τμήμα Γερμανικής Γλώσσας και Φιλολογίας της
Φιλοσοφικής Σχολής του Εθνικού και Καποδιστριακού
Πανεπιστημίου Αθηνών θα οργανώσει και θα λειτουργήσει από το ακαδημαϊκό έτος 2018-2019 Πρόγραμμα
Μεταπτυχιακών Σπουδών (ΠΜΣ) με τίτλο «Γερμανική Φιλολογία: Θεωρία - Εφαρμογές»,σύμφωνα με τις
διατάξεις της απόφασης αυτής και τις διατάξεις του
ν. 4485/2017.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (ΠΜΣ) του
Τμήματος Γερμανικής Γλώσσας και Φιλολογίας έχει ως
αντικείμενο τη Γερμανική Φιλολογία, τη θεωρία και τις
εφαρμογές της, όπως προσδιορίζεται στις δύο ειδικεύσεις του προγράμματος («Γερμανική Λογοτεχνία -Ελλη-
νογερμανικές σχέσεις στη Λογοτεχνία, τον Πολιτισμό
και τις Τέχνες» και «Διεπαφές Γλωσσολογίας και Διδακτικής»).
Σκοπός του ΠΜΣ είναι η ακαδημαϊκή κατάρτιση των
φοιτητών, η ανάπτυξη επιστημονικής έρευνας και η
παραγωγή νέας γνώσης στα γνωστικά αντικείμενα των
ανωτέρω ειδικεύσεων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαΐου 2018
ΤΕΥΧΟΣ  ΔΕΥΤΕΡΟ
Αρ. Φύλλου 1748
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1748/17.05.2018
Το ΠΜΣ αποσκοπεί στην παροχή γνώσεων υψηλού
επιστημονικού επιπέδου και στην παραγωγή ερευνητικού έργου με στόχο την εκπαίδευση εξειδικευμένου
επιστημονικού δυναμικού, ικανού να καλύψει ανάγκες
για έρευνα και διδασκαλία υψηλού επιπέδου και να συμβάλει στον τομέα του πολιτισμού.
Άρθρο 3
Μεταπτυχιακοί Τίτλοι
Το ΠΜΣ απονέμει Δίπλωμα Μεταπτυχιακών Σπουδών
(ΔΜΣ) στη «Γερμανική Φιλολογία: Θεωρία - Εφαρμογές»
(MScin German Philology: Theoryand Applications) με
τις εξής ειδικεύσεις:
1. Γερμανική Λογοτεχνία - Ελληνογερμανικές σχέσεις
στη λογοτεχνία, τον πολιτισμό και τις τέχνες (German
Literature - Greek-German Interrelations in Literature,
Culture and the Arts)
2. Διεπαφές Γλωσσολογίας και Διδακτικής (Interfaces
between Linguistics and Didactics).
Άρθρο 4
Φοίτηση στο ΠΜΣ
Για την απόκτηση ΔΜΣ απαιτούνται συνολικά εκατόν
είκοσι(120) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική δράστηριότητα και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
Τα μαθήματα διεξάγονται στη γερμανική γλώσσα.
Η χρονική διάρκεια για την απονομή του Διπλώματος
Μεταπτυχιακών Σπουδών (ΔΜΣ) του Προγράμματος
ορίζεται σε τέσσερα(4)ακαδημαϊκά εξάμηνα.
Άρθρο 5
Χρηματοδότηση ΠΜΣ
Το κόστος λειτουργίας του ΠΜΣ «Γερμανική Φιλολογία:
Θεωρία - Εφαρμογές» θα καλύπτεται από:
- τον προϋπολογισμό του ΑΕΙ,
- τον προϋπολογισμό του Υπουργείου Παιδείας,Έρευνας και Θρησκευμάτων,
- δωρεές, παροχές, κληροδοτήματα και κάθε είδους
χορηγίες φορέων του δημόσιου ή του ιδιωτικού τομέα,
- πόρους από ερευνητικά προγράμματα,
- πόρους από προγράμματα της Ευρωπαϊκής Ένωσης
ή άλλων διεθνών οργανισμών,
- μέρος των εσόδων των Ειδικών Λογαριασμών Κονδυλίων Έρευνας (ΕΛΚΕ) του ΑΕΙ,
- κάθε άλλη νόμιμη πηγή.
Άρθρο 6
Χρονική διάρκεια λειτουργίας του ΠΜΣ
Το ΠΜΣ θα λειτουργήσει μέχρι το ακαδημαϊκό έτος
2027-2028 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με την παρ. 8 του
άρθρου 32 και την παρ. 6 του άρθρου 44 του ν. 4485/2017.
Άρθρο 7
Μεταβατικές διατάξεις
Όσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών
Σπουδών, καθώς και από τα αρμόδια όργανα σύμφωνα
με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ

[Source: 20180201748.pdf | Tokens: 5473]